Ochrana osobných údajov spoločnosti Euro Energy Slovakia Holding, a.s.

1. Spracúvaniu osobných údajov zamestnancov, zamestnancov dcérskych spoločností, afiliácií, či ďalších dotknutých osôb, ako aj ich ochrane, venuje spoločnosť Euro Energy Slovakia Holding, a.s. maximálnu pozornosť, s dôrazom na predchádzanie neoprávneným zásahom do súkromia fyzických osôb a dodržiavanie zásad zákonného spracúvania.
2. Osobné údaje spoločnosť Euro Energy Slovakia Holding, a.s. spracúva v súlade s platnými právnymi predpismi, najmä s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákonom č. 18/2018 Z.z. o ochrane osobných údajov a o zmene a doplnení niektorých zákonov.
3. Spoločnosť spracúva osobné údaje iba za účelom plnenia zákonných povinností, ochrany oprávnených záujmov prevádzkovateľa.
4. Osobné údaje musia byť:
   1. spracúvané zákonným spôsobom, spravodlivo a transparentne vo vzťahu k dotknutej osobe,
   2. získavané na konkrétne určené, výslovne uvedené a legitímne účely a nesmú sa ďalej spracúvať spôsobom, ktorý nie je zlučiteľný s týmito účelmi,
   3. primerané, relevantné a obmedzené na rozsah, ktorý je nevyhnutný vzhľadom na účely, na ktoré sa spracúvajú,
   4. správne a podľa potreby aktualizované; musia sa prijať všetky potrebné opatrenia, aby sa zabezpečilo, že sa osobné údaje, ktoré sú nesprávne z hľadiska účelov, na ktoré sa spracúvajú, bezodkladne vymažú alebo opravia,
   5. uchovávané vo forme, ktorá umožňuje identifikáciu dotknutých osôb najviac dovtedy, kým je to potrebné na účely, na ktoré sa osobné údaje spracúvajú,
   6. spracúvané spôsobom, ktorý zaručuje primeranú bezpečnosť osobných údajov, vrátane ochrany pred neoprávneným alebo nezákonným spracúvaním a náhodnou stratou, zničením alebo poškodením, a to prostredníctvom primeraných technických alebo organizačných opatrení.
5. Pred každým novým systematickým spracúvaním alebo zmenou spracúvania osobných údajov je určený zamestnanec povinný konzultovať toto spracúvanie so zmluvným sprostredkovateľom.
6. Osoby, ktoré majú prístup k osobným údajom, sú povinné striktne dodržiavať pravidlo prísnej dôvernosti týchto informácií, a to aj po skončení pracovného pomeru.
7. Ochrana osobných údajov je vecou každého z nás. Každý zamestnanec je bez zbytočného odkladu povinný nahlásiť porušenie ochrany osobných údajov zamestnávateľovi.